Franse Ope dalk ook van die baan vir Djokovic | Maroela Media
Serwië se Novak Djokovic (2018 Wimbledon-kampioenskap) (3 Julie 2018) (Foto: Oli Scarff/AFP)
Novak Djokovic kan dalk moontlik verhoed word om deel te neem aan die Franse Ope volgens huidige reëls. Die ministerie van sport het Maandag gesê elite atlete sal ingeënt moet word om in Frankryk te kan deelneem.
Die ministerie het gesê 'n nuwe inentingspaspoort, wat Sondag deur die Franse parlement goedgekeur is, "is tot verdere kennisgewing van toepassing op almal – van vrywilligers tot elite atelete, insluitend diegene wat van oorsee af kom".
Djokovic, wat nie ingeënt is nie, is Sondag uit Australië gedeporteer voor die Australiese Ope, die eerste Grand Slam-toernooi van die jaar. Hy was onsuksesvol met 'n aansoek in die hof om die kansellasie van sy visum om te keer.
Die besluit in Frankryk is skynbaar teenstrydig met sportminister Roxana Maracineaunu se uitlating verlede week dat sekere byeenkomste, soos die Franse Ope, 'n spesiale kwytskelding bied wat Djokovic sou toelaat om deel te kan neem sonder dat hy ingeënt is.
Groot byeenkomste soos die Franse Ope het vroeër oningeënte atlete toegelaat om deel te neem omdat hulle in 'n gesondheidsborrel leef tydens die toernooi. As die kwytskelding nie moontlik is nie, sal die regulasie die 34-jarige Serwiër se hoop verbrokkel om sy Franse Ope-titel te verdedig en moontlik 'n ongeëwenaarde 21ste Grand Slam-enkelspelkroon te dra.
Djokovic se hoop van 'n Grand Slam-sukses in 2022 sal dan op Wimbledon berus, omdat huidige New York-reëls ook beteken hy kan nie aan die Amerikaanse Ope deelneem nie.
Frankryk se inentingspaspoort-wetgewing vereis dat mense sertifikate ronddra om publieke ruimtes te betree soos restaurante, kafees, flieks en treine. Die eerste groot internasionale sportbyeenkoms wat direk hierdeur geraak word, is die Sesnasies-rugbykampioenskap wanneer Frankryk op 6 Februarie Italië sal verwelkom, Ierland op 12 Februarie, en Engeland op 19 Maart.
Storm maak amok in Amerika
Met soveel geld op die spel, moet hy dalks maar oorweeg om gougou die inspuiting te gaan kry.
Moeg vir dit.
Hy wyer net om nie 'n GMO produk te word nie. Viva Novak Djokovic! Geen geld is daardie spuit werd nie.
Ek vind die anti-vaccers so selfsugtig. As jy nie ingeënt wil word nie, respekteer asb die res van die mensdom en bly by jou huis.
Jy moet ingeteken wees om te stem10-19Jy moet ingeteken wees om te stem
Staan sterk ou Nokkie, want daar is sovel mense met newe effekte en gesondheids probleme na die inenting en jy is nie gewaarborg dit gaan nie met jou gebeur nie dan is jou loopbaan in elk geval in die gedrang. Om in-ge-ent te word is jou keuse en hoe wil jy nou iemand aansteek as jy gesond is.